Zulfiqar

Zulfiqar () - antrosios kartos Irano pagrindinis kovinis tankas, sumanytas brigados generolo Mir-Younes Masoumzadeh, Irano armijos vado pavaduotojo tyrimų ir saviaprūpinimo reikalams. Tankas pavadintas šiitų imamo Hazrat Ali legendinio kardo Zulfiqar'o garbei.

Tanko prototipas buvo pagamintas 1993 m. Šeši pusiau pramoniniai tanko prototipai buvo pagaminti ir išbandyti 1997 m.

Konstrukcijos ypatumai 
Tankas stačiakampės dėžės formos, su suvirintu vietinės konstrukcijos bokštu. Manoma, kad konstruojant Zulfiqar buvo panaudoti pagrindiniai rusiško tanko T-72 ir amerikietiškų tankų M48 ir M60 komponentai. Pakabos konstrukcija sukurta kopijuojant anksčiau į Iraną importuotų JAV tankų M48 Patton bei M60 Patton konstrukciją.  SPAT 1200 transmisija, manoma, irgi yra vietinė tanko M60 transmisijos modifikacija. 

Kovinė Zulfiqar masė yra 36 tonos, o dyzelinio variklio galia - 780 AG. Galios ir masės santykis - 21,7 AG/t. Kai kuriuose šaltiniuose, jog Zulfiqar konstrukcija panaši į Brazilijos tanką Osório.

Zulfiqar'o įgula - 3 žmonės. Manoma, kad automatinis patrankos užtaisymo įrenginys paimtas iš T-72.

Ginkluotė 
 Pagrindinis tanko ginklas – 125 mm lygiavamzde patranka 2A46, paimta iš T-72, papildyta dūmsiurbiu. 
 Papildomi ginklai - 7,62 mm suporintas ir 12,7 mm kulkosvaidžiai.  
 Tankams Zulfiqar ir T-72 Irano kompanijų konglomerato Sasadjah (Defense Industries Organization) Amunicijos grupė masiškai gamina šaudmenis.

Tankuose Zulfiqar-1 naudojama slovėniška EFCS-3 ugnies valdymo sistema, užtikrinanti šaudymą nesustojant. Ši sistema naudojama ir tankuose T-72Z. Teigiama, kad Zulfiqar tankai ant bokšto turi perspėjimo apie lazerinį apšvitinimą įtaisą, kuris leidžia naudoti Irano gamybos reakcinius šarvus.

Variantai

Zulfiqar-1 
Zulfiqar-1 sukurtas tanko M60 Patton, kurį Iranas pirko prieš revoliuciją, pagrindu. Pirmą kartą viešai parodytas 1994 m. 1997 m. buvo pagaminta pirmoji partija iš 6 mašinų, kurios tais pačiais metais buvo išbandytos. 

Zulfiqar-1 korpuso šarvai yra suvirinti, o patranka dengta kompozitiniu šarvu. Ginkluotas lygiavamzde 125 mm patranka iš T-72.

Zulfiqar-2 
Zulfiqar-2 yra pagrindinio kovinio tanko prototipas, naudotas kaip eksperimentinė platforma. Šis variantas turi naują galingesnį variklį. Važiuoklė pailginta. Manoma, kad turi tobulesnį patrankos užtaisymo įrenginį.

Zulfiqar-3 
Zulfiqar-3 - tobuliausias variantas iš visų Zulfiqar tankų. Nuo ankstesnių modelių skiriasi patobulintais ugnies valdymo sistema, važiuokle, varikliu ir patranka 2A46. Turi lazerinį tolimatį.  
Zulfiqar-3 turi sustiprintą bokštą. Vikšrai pridengti šarvuotais ekranais.

Nuorodos 

Pagrindiniai tankai
Irano ginkluotosios pajėgos